РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 38

от заседание на Комисия ”Професионална квалификация и 
информационни технологии”,
проведено на 21.11.2016 г.

Днес, 21.11.2016 г. /понеделник/ от 11,30 часа се проведе заседание на комисия “Професионална квалификация и информационни технологии”, в състав:

          ПРЕДСЕДАТЕЛ: Румен Георгиев 
                   ЧЛЕНОВЕ:  Даниела Костова	          
Елка Атанасова - отсъства
	Юлиана Колева 
         Галина Карагьозова 
         Мария Кузманова 
	
На заседанието присъстваха експертните сътрудници към комисията: инж. Валери Михайлов – директор дирекция „ИТСС“, АВСС, инж. Мирослава Чирпъкова – началник отдел „ИООСВ“, АВСС, инж. Светослав Неделчев – началник отдел „ИОВСС“, АВСС.

1.ОТНОСНО: Писмо от МП относно предоставяне на информация за напредъка по МСО във връзка с предстояща експертна мисия на ЕК по МСО в България в периода 30 ноември – 02 декември 2016 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1. Информацията за напредъка по МСО във връзка с предстояща експертна мисия на ЕК по МСО в България е  изготвена от дирекция „ИТСС“ и предоставена на дирекция „Международна дейност” в АВСС за обобщаване в указаните срокове.

 2.ОТНОСНО: Искане от председателя на Административен съд гр. Сливен и информация от Окръжен съд гр. Видин във връзка решение на Пленума на ВСС по протокол № 40/03.11.2016 г. относно  разпределение на закупената техника по проведената от ВСС централизирана обществена поръчка за доставка на компютърна техника за нуждите на Висшия съдебен съвет и съдилищата.

Искането и информацията се отнасят до необходимостта за предоставяне на допълнителни бройки компютърна техника за двете съдилища, с което да се приложи и за тях приетия принцип при разпределяне на техниката. 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :
2.1. Указва на административния ръководител на Административен съд гр. Сливен в кратки срокове да внесе искане за отпускане на финансови средства за закупуване на 4 броя компютърни конфигурации и 1 бр. мултифункционално устройство за подмяна на останала неподменена техника.
2.2. Указва на административния ръководител на Окръжен съд гр. Видин в кратки срокове да внесе искане за отпускане на финансови средства за закупуване на 8 броя компютърни конфигурации за подмяна на останала неподменена техника.
2.3. Дирекция „ИТСС“ да подготви и изпрати в съдилищата информационна форма за наличната компютърна техника и да обобщи получените отговори до средата на месец януари 2017 г.. Обобщените данни да се използват за планираната за началото на 2017 г. централизирана доставка на компютърна техника за нуждите на съдилищата и ВСС.

3.ОТНОСНО: Искане от председателя на Административен съд гр. Хасково за осигуряване на средства за закупуване на сървър.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

3.1. Искането от председателя на Административен съд гр. Хасково за осигуряване на средства на стойност 4935.00 лв. с ДДС за закупуване на сървър е целесъобразно.
3.2. Изпраща решението по т. 3.1 на комисия „Бюджет и финанси“, по компетентност. 

4.ОТНОСНО: Решение на комисия „Бюджет и финанси” по протокол № 41/02.11.2016 г. относно искане от председателя на Апелативен съд гр. Варна за осигуряване на средства за закупуване на скенер.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

4.1. Искането от председателя на Апелативен съд гр. Варна за осигуряване на средства за закупуване на 1 брой скенер на стойност 1252 лв. е целесъобразно.
4.2. Изпраща решението по т. 4.1 на комисия „Бюджет и финанси“, по компетентност. 
 
5.ОТНОСНО: Решение на комисия „Бюджет и финанси” по протокол № 41/02.11.2016 г. относно искане от председателя на Районен съд гр. Силистра за осигуряване на средства за закупуване на 1 бр. лазерно многофункционално устройство и тонер касета към него и 2 бр. UPS устройства.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Искането от председателя на Районен съд гр. Силистра за осигуряване на средства за закупуване на 1 бр. лазерно многофункционално устройство и тонер касета към него и 2 бр. UPS устройства на обща стойност 1441.00 лв. с ДДС е целесъобразно.
5.2 Изпраща решението по т. 5.1 на комисия „Бюджет и финанси“, по компетентност. 

6.ОТНОСНО: Решение на комисия „Бюджет и финанси” по протокол № 40/26.10.2016 г. относно искане от председателя на Районен съд гр. Луковит за осигуряване на средства за закупуване на допълнителен web базиран модул, който да се интегрира в сайта на съда за представяне на по-детайлна справка на делата.

Висшият съдебен съвет изпълни проект, в рамките на който е разработен Единен електронен портал на съдебната власт, който ще предоставя описаната в искането информация  за делата. 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

6.1. Искането от председателя на Районен съд гр. Луковит за осигуряване на средства за закупуване на допълнителен web базиран модул, който да се интегрира в сайта на съда за представяне на по-детайлна справка на делата е нецелесъобразно.
6.2 Изпраща решението по т. 6 на председателя на Районен съд гр. Луковит.

7.ОТНОСНО: Решение на комисия „Бюджет и финанси” по протокол № 40/26.10.2016 г. относно искане от председателя на Районен съд гр. Златоград за осигуряване на средства за закупуване 5 бр. компютърни конфигурации и 1 бр. преносим компютър.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

7.1. Искането от председателя на Районен съд гр. Златоград за осигуряване на средства за закупуване на компютърна техника е изпълнено с разпределението на закупената техника по проведената от ВСС централизирана обществена поръчка за доставка на компютърна техника за нуждите на Висшия съдебен съвет и съдилищата.
7.4. Изпраща решението по т. 7 на председателя на Районен съд гр. Златоград.

8.ОТНОСНО: Искане от председателя на Окръжен съд гр. Силистра за осигуряване на средства за закупуване на 2 бр. документен скенер.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

8.1. Искането от председателя на Окръжен съд гр. Силистра за осигуряване на средства за закупуване на 2 бр. документен скенер е нецелесъобразно -  съдът е получил  1 бр. скенер след разпределението на закупената техника по проведената от ВСС централизирана обществена поръчка за доставка на компютърна техника за нуждите на Висшия съдебен съвет и съдилищата.
8.2. Изпраща решението по т. 8 на председателя на Окръжен съд гр. Силистра.

9.ОТНОСНО: Искане от председателя на Военен съд гр. Пловдив за осигуряване на средства за закупуване на озвучителна записваща и информационна система.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

9.1. Искането от председателя на Военен съд гр. Пловдив в частта за осигуряване на средства за закупуване на озвучителна записваща техника на стойност 875.00 лв. с ДДС е целесъобразно.
9.2. Изпраща решението по т. 9.1 на комисия „Бюджет и финанси“, по компетентност.
9.3. Отлага разглеждането на искането от председателя на Военен съд гр. Пловдив в частта за осигуряване на средства за закупуване на информационна система до определяне на единен лимит за информационните табла.
9.4. Изпраща решението по т. 9 на председателя на Военен съд гр. Пловдив.

10.ОТНОСНО: Искане от председателя на Специализиран наказателен съд за осигуряване на средства за закупуване на 3 бр. компютърни конфигурации и 3 бр.  ОС Microsoft Win 10 Pro.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

10.1. Искането от председателя на Специализиран наказателен съд за осигуряване на средства за закупуване на 3 бр. компютърни конфигурации и 3 бр.  ОС Microsoft Win 10 Pro на обща стойност 3078.00 лв. с ДДС е целесъобразно.
10.2. Изпраща решението по т. 10.1 на комисия „Бюджет и финанси“, по компетентност.

11.ОТНОСНО: Искане от председателя на Районен съд гр. Перник за осигуряване на средства за закупуване на 10 бр. компютри и 10 бр. монитори.

Част от поисканата техника е за новоназначени служители.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

11.1. Искането от председателя на председателя на Районен съд гр. Перник за осигуряване на средства за закупуване на 4 бр. компютри и 4 бр. монитори на обща стойност 3648.00 лв. с ДДС е целесъобразно.
11.2. Изпраща решението по т. 11 на комисия „Бюджет и финанси“, по компетентност.

12.ОТНОСНО: Решение на комисия „Бюджет и финанси” по протокол № 42/09.11.2016 г. относно искане от председателя на Апелативен съд гр. София във връзка с предоставяне на компютърна техника по обществената поръчка, проведена от ВСС.

С решение на Пленума на ВСС по протокол №  27/07.07.2016 г на Апелативен съд гр. София са предоставени 34 бр. компютри, 19 бр. монитори, 5 бр. многофункционални устройства и 4 бр. скенери.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

12.1. Искането от председателя на Апелативен съд гр. София във връзка с предоставяне на компютърна техника по обществената поръчка проведена от ВСС е нецелесъобразно.
12.2. Изпраща решението по т. 12.1 на председателя на Апелативен съд гр. София.

13.ОТНОСНО: Решение на комисия „Бюджет и финанси” по протокол № 42/09.11.2016 г. относно искане от ИВСС за осигуряване на средства за закупуване на 20 бр. компютърни конфигурации и 6 бр. скенери.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

13.1. Искането е разгледано на предишно заседание на комисията..

14.ОТНОСНО: Искане от председателя на Районен съд гр. Несебър за осигуряване на средства за закупуване на 3 бр. компютърни конфигурации и по 2 бр. озвучителни и звукозаписни системи за съдебни зали.

Искането е за замяна на дефектирала техника, чиито ремонт е нецелесъобразен

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

14.1. Искането от председателя на Районен съд гр. Несебър за осигуряване на средства за закупуване на 3 бр. компютърни конфигурации и 2 бр. озвучителни и звукозаписни системи за съдебни зали на обща стойност 4618.00 лв. с ДДС е целесъобразно.
14.2. Изпраща решението по т. 14.1 на комисия „Бюджет и финанси“, по компетентност.

15.ОТНОСНО: Искане от председателя на Окръжен съд гр. Габрово за осигуряване на средства за закупуване на мултифункционално устройство.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

15.1. Искането от председателя на Окръжен съд гр. Габрово за осигуряване на средства за закупуване на мултифункционално устройство на стойност 790.00 лв. с ДДС е целесъобразно.
15.2.  Изпраща решението по т. 15.1 на комисия „Бюджет и финанси“, по компетентност.

16.ОТНОСНО: Писмо от МП с приложени доклад и информация за заседанията в областта на електронното правосъдие, проведени в гр. Брюксел, Белгия в периода 24 – 25 октомври 2016 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

16.1. Приема за сведение доклада и информацията за заседанията в областта на електронното правосъдие, проведени в гр. Брюксел, Белгия в периода 24 – 25 октомври 2016 г.
16.2 Докладът да се публикува на интернет страницата на ВСС в съответния раздел.

17.ОТНОСНО: Писмо от „Информационно обслужване” АД относно реализиран обмен на данни между Окръжен съд гр. Варна, Окръжен съд гр. Пазарджик и Окръжен съд гр. Плевен и Единния електронен портал на съдебната власт.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

17.1. Да се организира съвместна среща на Комисия „ПКИТ” с „Информационно обслужване” АД, управителя на „АБАТИ” АД и управителя на Смарт системс 2010” ЕООД, която да се проведе до 16.12.2016 г..
17.2. Писмото от „Информационно обслужване” АД и решението на комисията по т.17.1 да се изпрати на комисия „Бюджет и финанси“ за сведение и преценка на финансовите възможности с оглед извършването на разход до края на 2016 г.

18.ОТНОСНО: Доклад от инж. Мирослава Чирпъкова – началник отдел „ИООСВ“, АВСС връзка с решение на комисията по протокол № 35/26.10.2016 г. относно детайлизиране на предложението за разширяване обхвата на Централизирана система за случайно разпределение.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

18.1. ЦЕЛЕСЪОБРАЗНО е отпускането на средства в размер на 13 140.00 лв. с ДДС  за сключване на извънгаранционен договор и за реализация на допълнителни функционалности поискани от съдилищата и приети от Комисия „ПКИТ”.

18.2. Изпраща решението на комисия „Бюджет и финанси” на ВСС, по компетентност.

19.ОТНОСНО: Покана от Камара на частните съдебни изпълнители за организирана кръгла маса на тема „Електронна правосъдие, електронно съдебно изпълнение и електронни търгове” с участие на делегация от Литва, Латвия и Естония, която ще се проведе на 18.11.2016 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

19.1. Приема за сведение поканата от Камара на частните съдебни изпълнители за организирана кръгла маса на тема „Електронна правосъдие, електронно съдебно изпълнение и електронни търгове” с участие на делегация от Литва, Латвия и Естония, която ще се проведе на 18.11.2016 г.

20.ОТНОСНО: Доклад от инж. Мирослава Чирпъкова – началник отдел „ИООСВ“, АВСС относно заплащане на външни експерти участници в работната група за изготвянето на проекти на Правила по въпросите, посочени в чл. 360е, ал.1 от ЗСВ и на Наредба по чл. 360т от ЗСВ за воденето, съхраняването и достъпа до регистъра на актовете на съдилищата с конкретни финансови параметри.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

20.1. Изпраща доклада от инж. Мирослава Чирпъкова – началник отдел „ИООСВ“, АВСС относно заплащане на външни експерти участници в работната група за изготвянето на проекти на Правила по въпросите, посочени в чл. 360е, ал.1 от ЗСВ и на Наредба по чл. 360т от ЗСВ за воденето, съхраняването и достъпа до регистъра на актовете на съдилищата с конкретни финансови параметри на комисия „Бюджет и финанси” на ВСС.

21.ОТНОСНО: Изменение на поименен списък на участниците в Работна група по изготвянето на проекти на Правила по въпросите, посочени в чл. 360е, ал.1 от ЗСВ и на Наредба по чл. 360т от ЗСВ за воденето, съхраняването и достъпа до регистъра на актовете на съдилищата определена съгласно решение на Комисия „ПКИТ” по протокол № 32/15.10.2016 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

21.1. Изключва от състава на работната група по изготвянето на проекти на Правила по въпросите, посочени в чл. 360е, ал.1 от ЗСВ и на Наредба по чл. 360т от ЗСВ за воденето, съхраняването и достъпа до регистъра на актовете на съдилищата определена съгласно решение на Комисия „ПКИТ” по протокол № 32/15.10.2016 г. Борис Костов – от администрацията на президента на РБългария.
21.2. УТВЪРЖДАВА изменения поименния състав на работните групи с участието на членове и експерти от Висшия съдебен съвет, представители на ВКС, ВАС, Прокуратура на РБ и МП, експерти от районни и окръжни съдилища и външни експерти: 
1. Елка Атанасова - Висш съдебен съвет 
2. Галина Карагьозова - Висш съдебен съвет 
3. Боян Иванов - Външен експерт юрист 
4. Александра Цветкова - Външен експерт 
5. Валери Михайлов - АВСС 
6. Мирослава Чирпъкова - АВСС 
7. Светослав Неделчев - АВСС 
8. Пламен Илиев - НОИ 
9. Николай Минев - Министерство на правосъдието 
10. Стефка Калоферова - Министерство на правосъдието 
11. Диана Боева - Министерство на правосъдието 
12. Павел Андреев - Върховен касационен съд 
13. Анчо Димитров - Върховен касационен съд 
14. Спас Манов - Върховен административен съд 
15. Георги Бончев - Администрация на Главния прокурор на Р България 
16. Иванка Конакчийска - Администрация на Главния прокурор 
17. Светослав Данчев - Апелативен съд -Велико Търново 
18. Камелия Чукарска - Окръжен съд - Перник 
19. Евелина Златарска - Окръжен съд - Благоевград 
20. Светослав Илиев - Районен съд - Пазарджик 
21. Стефан Чертоянов - Районен съд – Стара Загора 

22.ОТНОСНО: Покана от представителството на САЩ за участие в делегация за официално посещение на изложение Consumer Electronics Show /CES/, което ще се състои на 5 - 8 януари 2017 г. в Лас Вегас, САЩ.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

22.1. Определя за участие в делегация за официално посещение на изложение Consumer Electronics Show /CES/, което ще се състои на 5 - 8 януари 2017 г. в Лас Вегас, САЩ:
- Мария Кузманова – член на ВСС и член на Комисия „ПКИТ”;
- Мирослава Чирпъкова – началник отдел „ИООСВ“, АВСС.
Разходите са за сметка на ВСС.
22.2. Изпраща решението на комисия „Бюджет и финанси”, по компетентност.

23.ОТНОСНО: Вътрешни правила за подготовка на материалите за заседанията на Колегиите и на Пленума на ВСС, и изпълнение на взетите решения.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

23.1. Приема за запознаване Вътрешни правила за подготовка на материалите за заседанията на Колегиите и на Пленума на ВСС, и изпълнение на взетите решения.
23.2. Членовете на комисията, които имат бележки и коментари могат да ги изразят при разглеждане на Вътрешните правила на заседанията на  Пленума или Колегиите на ВСС.

24.ОТНОСНО: Писмо от председателя на СГС относно тълкуване на т. 4.4 от Единната методика по приложението на принципа за случайно разпределение на делата в районните, окръжните, административните, военните, апелативните и специализираните съдилища и на понятието „други причини” по същата точка.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

24.1. Изпраща материалите по т. 24 на Комисия по правни и институционални въпроси към Пленума на ВСС, по компетентност. 

25.ОТНОСНО: Писмо от Районен съд гр. Чепеларе относно допълване на указанията в Номенклатурния списък на статистическите кодове по граждански дела в ЦССРД.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

25.1. Приема за сведение писмото от Районен съд гр. Чепеларе относно допълване на указанията в Номенклатурния списък на статистическите кодове по граждански дела в ЦССРД.

26.ОТНОСНО: Писмо от Окръжен съд гр. Сливен относно предаване на дълготрайни материални активи, доставени по проект на програма PHARE BG-2003-004-937.08.02, Лот 2 от МП.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

26.1. Отлага разглеждането на материала по т. 26 за допълнителни консултации с дирекция „Финанси и бюджет” на АВСС.

ДОПЪЛНИТЕЛНА ТОЧКА:

27.ОТНОСНО: Информация от Валери Михайлов - директор дирекция „ИТСС“, АВСС относно провеждането на провеждане на експериментално електронно дистанционно гласуване за избор на членове на Висшия съдебен съвет, съгласно § 78 от ПЗР от ЗСВ.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

27.1. Възлага на Валери Михайлов - директор дирекция „ИТСС“ да подготви проект на промяна в правилата за провеждане на експериментално електронно дистанционно гласуване за избор на членове на Висшия съдебен съвет, съгласно § 78 от ПЗР от ЗСВ. Същият да се предостави на Комисия по правни и институционални въпроси за разглеждане в заседание на Пленума на ВСС.

 

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ